Ezkiaga (erreka)

Ezkiaga,  Gipuzkoako hegoaldeko erreka bat da, Goierri eskualdekoa. Beasaingo Erauskin auzoaren eta San Andres baselizaren artean eratzen den sakanean sortzen da.  Urak Oria ibaira isurtzen ditu. Bere luzera 750 metrokoa da.

Sakan txiki horren goiko aldean, San Andres iturria  dago aska handi batekin. Antzina, auzo horretako baserri guztietarako ura han sortzen zen, bai pertsonek baita abereek edateko edo eta arropa-garbiketarako ere.

Iturburuan Jorrategiko erreka izena hartzen du, inguruneko hartako lursailaren izena alegia.

Ezkiaga auzoko Ezkiaga erdikora  baserriraino iristen da eta  Ezkiaga auzoaren izena hartzen du. Ezkiaga erdikotik behera tutuetatik sartua dago. Oriako pasealekua eta Ezkiaga etorbidea gurutzatu eta CAFeko zubia baino beherago,  ezker aldetik,  bere urak Oria ibaira isurtzen ditu. 

 Erreferentziak 

Kategoria:Beasaingo errekak eta ibaiak